สังคมข่าวหุ้น
ดัชนีหุ้นไทยปิดตลาด 1,573.05 จุด เพิ่มขึ้น 8.93 จุด มูลค่าซื้อขาย 39,049 ล้านบาท ขณะที่ตลาดภูมิภาคส่วนใหญ่ปรับตัวขึ้นเล็กน้อย วันนี้ตลาดหุ้นไทยมีลุ้นขึ้น แต่กรอบค่อนข้างจำกัด ประเมินแนวต้าน 1,580 จุด แนวรับ 1,565 จุด...
5 พ.ค. 2560

เล็กเซียวหงส์
ดัชนีหุ้นไทยปิดตลาด 1,573.05 จุด เพิ่มขึ้น 8.93 จุด มูลค่าซื้อขาย 39,049 ล้านบาท ขณะที่ตลาดภูมิภาคส่วนใหญ่ปรับตัวขึ้นเล็กน้อย วันนี้ตลาดหุ้นไทยมีลุ้นขึ้น แต่กรอบค่อนข้างจำกัด ประเมินแนวต้าน 1,580 จุด แนวรับ 1,565 จุด
*…EA ปลดล็อก “วินด์ฟาร์ม” หลังส.ป.ก.แจ้งผลสอบสัญญาเช่าที่ดินสรุปให้เดินหน้าต่อไปได้ นั่นทำให้ “โครงการโรงไฟฟ้าพลังงานลมหนุมาน ขนาดรวม 260 เมกะวัตต์” เดินหน้าต่อไป กลายเป็น “หนุมานเหินหาว” ทันที..แต่ EA มีอีกข่าวดีเพราะเป็นในตัวเต็ง ที่จะได้เข้าไปคำนวณใน SET50 รอบใหม่นี้ด้วย..ว้าว..ราคาหุ้นตอนนี้สะท้อนข่าวดีน้อยเกินไปไหมเนี่ย..!?…
*…THAI กระชากแรง ราคาหุ้นพุ่งพรวดกว่า 18% ทะลุพ้น 20.00 บาทจนได้ เสียงเม้าท์กันทั่วว่างบไตรมาส 1/60 จะพลิกมีกำไร 2,400 ล้านบาท แถมมองไกลถึงสิ้นปีมีกำไร 3,203 ล้านบาท จริงหรือไม่ใช่หรือเปล่า..ไม่คอนเฟิร์ม..ที่คอนเฟิร์มคือ “อุษณีย์ แสงสิงแก้ว” รักษาการดีดีการบินไทย บอกว่าเตรียมรับมอบใบรับรองผู้ดำเนินการเดินอากาศใหม่ วันที่ 8 พ.ค. 60 นี้นะ… “แต่ราคาหุ้นวิ่งแรงเกิ้น”  ทำให้โอกาสปรับขึ้นเริ่มมีข้อจำกัด ที่สำคัญราคาเป้าหมาย 19.90 บาท บอกได้คำเดียวว่า “ใครยังไม่มี..อยู่ห่างไว้ก่อนดีกว่า” เกมนี้ไม่ยาวแน่.! แถมแรงปุ๊บ ติด Cash Balance (ซื้อขายด้วยเงินสดทั้งจำนวน) ทันที เริ่ม 5 พ.ค.-25 พ.ค. 60 โอ้ว “สงครามวันเดียว” จริงๆ…
*…KOOL ยิ่งร้อน ยิ่งกำไรดี หลังเจอพายุข่าวลือพัดจนราคาหุ้นเกิดอาการเสียศูนย์อยู่พักใหญ่ ล่าสุดเริ่มตั้งหลักอีกครั้ง น่าสนใจร้อนนี้ KOOL ราคาจะวิ่งไปถึงไหน..มีหลายคนเริ่มมองว่าหากผ่าน 5.00 บาท เซ็นติเมนต์หุ้นตัวนี้จะเปลี่ยนไป นั่นหมายถึง 5.00 บาท กลายเป็นแนวรับไปทันที…
*…SPRC จุดประกายความน่าสนใจ “หุ้นโรงกลั่น” ขึ้นมาทันที หลังงบไตรมาส 1/60 โชว์กำไรสุทธิ 2,910 ล้านบาท กำไรต่อหุ้น 0.67 บาท เพิ่มขึ้นจากช่วงเดียวกันปีก่อนที่มีกำไรสุทธิ 1,700 ล้านบาท กำไรต่อหุ้น 0.39 บาท แบบนี้หุ้น TOP-IRPC-ESSO กำไรไตรมาส 1/60 น่าจะออกมาดีเช่นกัน แต่ให้เลือกหุ้น IRPC ดูน่าลงทุนมาสุด…
*…JASIF มาฟอร์มเทพไตรมาส 1/60 กำไรสุทธิเพิ่มเป็น 3,4118 ล้านบาท จากช่วงเดียวกันปีก่อนอยู่ที่ 1,240 ล้านบาท เพิ่มขึ้น 2,172 ล้านบาท หรือกว่า 175% ว้าวๆๆ..ตัวเลขออกมาสวยแบบนี้เชื่อว่า “เงินปันผล” จะสวยไม่แพ้กันแน่นอน..และแบบนี้ JAS มีโอกาสจะบันทึกกำไรพิเศษไตรมาส 2/60 อย่างมีนัยสำคัญทีเดียว…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลา  09.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลกเพื่อมองแนวโน้มตลาดหุ้นไทยภาคเช้า ดำเนินรายการโดย วิษณุ โชลิตกุล…
*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดย สุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 09.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…
*…เท่านั้นไม่พอ ต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดย สุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น